Diari Oficial de la Generalitat Valenciana


Sumari del DOGV 4876, del 04-11-2004 (2004/11510)

RESOLUCIÓ de 26 d'octubre de 2004, de la Direcció General d'Ensenyament de la Conselleria de Cultura, Educació i Esport, per la qual es resol la convocatòria d'ajudes econòmiques per a la realització de projectes sobre educació per a la salut per centres docents de la Comunitat Valenciana pertanyents a la Xàrcia Europea de Centres Promotors de Salut durant l'any 2004.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4876

Data del DOGV
:   04-11-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/11298


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 26 d'octubre de 2004, de la Direcció General d'Ensenyament de la Conselleria de Cultura, Educació i Esport, per la qual es resol la convocatòria d'ajudes econòmiques per a la realització de projectes sobre educació per a la salut per centres docents de la Comunitat Valenciana pertanyents a la Xàrcia Europea de Centres Promotors de Salut durant l'any 2004. [2004/Q11120]
  
Per l'Orde de 28 de juliol de 2004, de la Conselleria de Cultura, Educació i Esport, es van convocar ajudes econòmiques per a la realització de projectes sobre educació per a la salut per centres docents de la Comunitat Valenciana pertanyents a la Xàrcia Europea de Centres Promotors de Salut durant l'any 2004, publicada en el Diari Oficial de la Generalitat Valenciana de 23 d'agost de 2004.
  
Complits els tràmits requerits en la convocatòria, una vegada transcorregut el termini de reclamacions, estudiades i, en el seu cas, ateses les dites reclamacions, a proposta de la comissió, s'han seleccionat els projectes segons el que disposa la base segona de la mencionada orde.
  
Conforme a la disposició final primera de la dita orde, per delegació del conseller, resolc:
  
Primer
  
Seleccionar els centres docents que figuren en l'annex d'esta resolució perquè realitzen projectes d'educació per a la salut i concedir-los les quantitats indicades en concepte d'ajudes i subvencions, per un import total global de 31.500 euros a càrrec del capítol II del programa 422.30 i de 6.000 euros a càrrec del capítol IV del programa 422.20 de la línia T5596000.
  
Segon
  
Les obligacions dels centres beneficiaris i el procediment per a la percepció de les ajudes i subvencions concedides són les indicades en la base quarta de la mencionada orde de convocatòria.
  
Tercer
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, d'acord amb la Llei 4/1999, de 13 de gener, i 10, 14 i 46 de la Llei Reguladora de la Jurisdicció Contenciosa Administrativa, que posa fi a la via administrativa, la present resolució es podrà recórrer pels centres privats concertats potestativament en reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu haurà de presentar-se davant del Tribunal Superior de Justícia de la Comunitat València en el termini de dos mesos a comptar des de l'endemà de la publicació.